Document ID: 32007R0421

РЕГЛАМЕНТ (ЕО) № 421/2007 НА КОМИСИЯТА
от 18 април 2007 година
за определяне на коефициент на отпускане за заявленията за лицензии за внос, подадени от 9 април 2007 година до 16 април 2007 година, по силата на подквота II в рамките на тарифната квота на Общността, открита с Регламент (ЕО) № 2375/2002 за меката пшеница с качество, различно от високото
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1),
като взе предвид Регламент (ЕО) № 1301/2006 на Комисията от 31 август 2006 г. за установяване на общи правила за прилагането на тарифните квоти за внос на селскостопански продукти, управлявани чрез система от лицензии за внос (2), и по-специално член 7, параграф 2 от него,
като има предвид, че:
(1)
Регламент (ЕО) № 2375/2002 на Комисията (3) открива обща годишна тарифна квота за внос на 2 988 387 тона мека пшеница с качество, различно от високото. Тази квота е разделена на три подквоти.
(2)
Член 3, параграф 1 от Регламент (ЕО) № 2375/2002 определя на 38 000 тона количеството на подквота II (пореден номер 09.4124) за периода от 1 януари до 31 декември 2007 г.
(3)
От предоставената информация съгласно член 5, параграф 3 от Регламент (ЕО) № 2375/2002 следва, че заявленията, подадени от 9 април 2007 година от 13 часа нататък, до 16 април 2007 година, 13 часа брюкселско време съгласно член 5, параграф 1 от горепосочения регламент, се отнасят до количества, по-високи от наличните. Поради това следва да се определи до каква степен могат да бъдат издавани лицензии за внос, като се определи коефициентът на отпускане, който ще се прилага към заявените количества.
(4)
Следва също да не се издават повече лицензии за внос по силата на подквота II по Регламент (ЕО) № 2375/2002 за текущия квотен период,
ПРИЕ НАСТОЯЩИЯ РЕГЛАМЕНТ:
Член 1
1. За всяко заявление за лицензия за внос, отнасящо се до подквота II по Регламент (ЕО) № 2375/2002 и подадено от 9 април 2007 година, от 13 часа нататък, до 16 април 2007 година, 13 часа брюкселско време, следва да се издаде лицензия за заявените количества, коригирани с коефициент на отпускане в размер на 33,119287 %.
2. Издаването на лицензии за количествата, заявени от 16 април 2007 година, 13 часа брюкселско време, отнасящи се до подквота II по Регламент (ЕО) № 2375/2002, се прекратява за текущия квотен период.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 април 2007 година.

Labels: 3
17
5